Aleksandar Mišon
Aleksandar Mihajlovič Mišon (ruski: Александр Михайлович Мишон; azerbejdžanski: Aleksandr Mixayloviç Mişon; francuski: Alexandre Michon) bio je ruski fotograf i novinar, najpoznatiji kao pionir azerbejdžanske kinematografije. Rodio se u francuskoj porodici u Harkivu, gdje je 1883. pokrenuo fotografski studio. Sljedeće godine preselio se u Baku, današnji glavni grad Azerbejdžana. Tamo je otvorio studio, ali i pokrenuo lokalno fotografsko društvo. Godine 1898. je sa Lumierovom kamerom snimio nekoliko kratkih dokumentarnih filmova o naftnim poljima kraj Bakua; oni su ubrzo nakon toga predstavljeni na međunarodnoj izložbi. Godine 1908. se iz Bakua preselio u Slavjansk, a 1913. u Harkov. Za vrijeme ruske revolucije priključio se boljševicima te pred smrt bio predsjednik revolucionarnog tribunala u Voronježu.